open-index/open-wikipedia-markdown huggingface dataset:
ნურსულთან ნაზარბაევის საერთაშორისო აეროპორტი

**ნურსულთან ნაზარბაევის საერთაშორისო აეროპორტი** () (IATA: **TSE**, ICAO: **UACC**), ყოფილი **ასტანის საერთაშორისო აეროპორტი** () — საერთაშორისო აეროპორტი ყაზახეთში. მდებარეობს დედაქალაქ ასტანიდან სამხრეთ-აღმოსავლეთით 16.7 კმ-ში. აეროპორტი წარმოადგენს Air Astana-სა და SCAT-ის ჰაბს. 2012 წელს მგზავრების რაოდენობამ 2 303 143 კაცი შეადგინა.

## რესურსები ინტერნეტში
* ოფიციალური საიტი 

## სქოლიო
კატეგორია:ყაზახეთის აეროპორტები
კატეგორია:საერთაშორისო აეროპორტები
არკალიკის აეროპორტი

**არკალიკის აეროპორტი** (IATA: **AYK**, ICAO: **UAUR**) — აეროპორტი ყაზახეთში. მდებარეობს ქალაქ არკალიკიდან ჩრდილოეთით 9 კმ-ში. აეროპორტი საბჭოთა პერიოდში გაიხსნა და რეისები ყაზახეთის სხვადასხვა ქალაქებისა და მოსკოვის მიმართულებით სრულდებოდა.

## სქოლიო
კატეგორია:ყაზახეთის აეროპორტები
ბორალდაის აეროპორტი

**ბორალდაის აეროპორტი** () (IATA: **BXJ**, ICAO: **UAAR**) — აეროპორტი ყაზახეთში. მდებარეობს ქალაქ ალმათიდან 5 კმ-ში. აეროპორტი განკუთვნილია ყველანაირი ტიპის ვერტმფრენის მისაღებად.

## სქოლიო
კატეგორია:ყაზახეთის აეროპორტები
ათბასარის აეროპორტი

**ათბასარის აეროპორტი** (IATA: **ATX**, ICAO: **არა**) — აეროპორტი ყაზახეთში. მდებარეობს ქალაქ ათბასარიდან ჩრდილოეთით 5 კმ-ში. ეს არის მცირე გრუნტის საფარიანი ასაფრენ-დასაფრენი ბილიკი მცირე სადგომითა და ორი შენობით.

## სქოლიო
კატეგორია:ყაზახეთის აეროპორტები
ბალხაშის აეროპორტი

**ბალხაშის აეროპორტი** (IATA: **BXH**, ICAO: **UAAH**) — აეროპორტი ყაზახეთში. მდებარეობს ქალაქ ბალხაშიდან ჩრდილო-აღმოსავლეთით 6 კმ-ში. აეროპორტი სამოქალაქოსთან ერთად სამხედრო დანიშნულებისაცაა და წარმოადგენს ყაზახეთის სამხედრო-საჰაერო ძალების ბაზას.

## სქოლიო
კატეგორია:ყაზახეთის აეროპორტები
ეგმა

**ეგმა** () — თურქეთის ყველაზე ღრმა მღვიმე. მდებარეობს ტაშელის პლატოზე, ანატოლიის სამხრეთ ნაწილში, ქალაქ ანამურიდან სამხრეთ-დასავლეთით 17 კმ-ში. 2010 წლის 15 მარტის მონაცემებით იგი მსოფლიოში მეთხუთმეტე ადგილზეა სიღრმის მიხედვით. მისი სიღრმეა 1 429 მეტრი, ხოლო სიგრძე  3118 მეტრი. სახელწოდება ეგმა არის მისი აღმომჩენების ევრენ გიუნაისა და მეჰმედ ალი ოზელის ინიციალების ერთობლიობა.

ამ კარსტული ძაბრის შესახებ ცნობილი გახდა 1988 წელს. გამოკვლევები დაიწყო სტამბოლის ბოგაზიჩის უნივერსიტეტის სპელეოლოგიურმა განყოფილებამ. ამ გამოკვლევების შედეგად გამოვლინდა 11 მღვიმე, რომელთაგან 2 ყველაზე ღრმაა თურქეთში. 2001 წელს დიდი ღვარცოფის შედეგად მღვიმეში 1280 მეტრზე ჩასული მეჰმედ ალი ოზელი დაიღუპა. მღვიმის ყველაზე ღრმა წერტილი 2004 წელს აღმოაჩინეს ბულგარეთის სპელეოლოგთა ფედერაციის დახმარებით.

## იხილეთ აგრეთვე
* მსოფლიოს უღრმესი მღვიმეების სია

## სქოლიო
კატეგორია:თურქეთის მღვიმეები
კატეგორია:მღვიმეები ანბანის მიხედვით
ქაშიქადასი

300px|მინიატიურა
**ქაშიქადასი** () — პრინცის კუნძულების ერთ-ერთი ყველაზე პატარა კუნძული მარმარილოს ზღვაში, სტამბოლთან ახლოს. კუნძულის ფართობია 0,006 კმ². მდებარეობს კუნძულებს ბიუიუქადასა და ჰეიბელიადას შორის. ადმინისტრაციულად შედის სტამბოლის პროვინციის ადალარის რაიონში. 

## ლიტერატურა
* 
* 

კატეგორია:თურქეთის კუნძულები
კატეგორია:კუნძულები ანბანის მიხედვით
ბურსის დიდი მეჩეთი

300px|მინიატიურა
**ბურსის დიდი მეჩეთი** () —  მეჩეთი ქალაქ ბურსაში, თურქეთი. ააშენეს სელჩუკთა არქიტექტურულ სტილში სულთან ბაიაზიდ I-ის ბრძანებით 1396-1400 წლებში. მეჩეთს ამშვენებს 20 გუმბათი, 12 სვეტი და 2 მინარეთი. 

მეჩეთი ადრეოსმალური არქიტექტურის ნიმუშია. არქიტექტორი იყო ალი ნეჯერი. 

მეჩეთის შიგნით შადრევანია გაკეთებული. მეჩეთის სვეტებზე და კედლებზე 192 არაბული წარწერაა. 

## რესურსები ინტერნეტში
* 
* 
* 

კატეგორია:თურქეთის მეჩეთები
იზთუზუს კუების სანაპირო

250px|მინიატიურა
**იზთუზუს კუების სანაპირო** () — 4 კმ. სიგრძის ზღვის უბე  მდინარე დალიანის ხმელთაშუა ზღვასთან შეერთების ადგილას. სანაპირო არის 120-160 მეტრი სიგანის ქვიშიანი ზოლი, რომელიც მდებარეობს მდინარე დალიანსა და ხმელთაშუა ზღვას შორის. სახელწოდება იმის გამო შეერქვა, რომ იგი ზღვის თავკომბალა კუს () ერთ-ერთ საუკეთესო საქვირითო ადგილს წარმოადგენს, რომელიც წითელ წიგნშია შეტანილი, როგორც გადაშენების პირას მყოფი სახეობა. ამ ფაქტორის გათვალისწინების გამო იზთუზუს სანაპიროს 1988 წლიდან დაცული ტერიტორიის სტატუსი აქვს.

## რესურსები ინტერნეტში
* A guide of İztuzu beach and Dalyan region 
* Marine Turtle Newsletter: Sea Turtles in Turkey, Prof. Dr. Ibrahim Baran, 1990
* Marine Turtle Newsletter: New Legislation to Protect Sea Turtle Nesting Areas in Turkey: Patara, the Goksu Delta, and Ekincik, Clare Whitmore, Gürdogar Sarigül, and Nergis Yazgan, 1990

კატეგორია:თურქეთის გეოგრაფია
აფეთ ინანი

**აფეთ ინანი** (; დ. 29 ნოემბერი, 1908, თესალონიკი — გ. 8 ივნისი, 1985, ანკარა) — თურქი ისტორიკოსი და სოციოლოგი. მუსტაფა ქემალ ათათურქის შვილობილი.  

აფეთ ინანი დაიბადა სალონიკში. ბალკანეთის ომების გამო გადასახლდნენ ადაფაზარში, შემდეგ კი ანკარაში. 1915 წელს დედა გარდაეცვალა. მამა დაქორწინდა. 1920 წელს დაასრულა დაწყებითი სკოლა. 1925 წელს დაასრულა გოგონათა პედაგოგიური კოლეგია და მუშაობა დაიწყო იზმირის დაწყებით სკოლაში მასწავლებლად. ამავე წელს იზმირში შეხვდა ათათურქს. 1925 წელს მუსტაფა ქემალმა გააგზავნა ლოზანაში, რათა შეესწავლა ფრანგული ენა. თურქეთში დაბრუნების შემდეგ 1927 წელს დაინიშნა ისტორიის მასწავლებლად. 1936-1938 წლებში სწავლობს ჟენევის უნივერსიტეტში. უმაღლესი განათლების დასრულების შემდეგ მიიღო ფილოსოფიის დოქტორის ხარისხი. 1950 წლიდან ანკარის უნივერსიტეტის ლექტორია. 

გარდაიცვალა 1985 წელს ანკარაში. 

## რესურსები ინტერნეტში
* აფეთ ინანის ბიოგრაფია  

კატეგორია:თურქი ისტორიკოსები
კატეგორია:დაბადებული  29 ნოემბერი
კატეგორია:დაბადებული 1908
კატეგორია:გარდაცვლილი 8 ივნისი
კატეგორია:გარდაცვლილი 1985
უგურ მუმჯუ

250px|მინიატიურა
**უგურ მუმჯუ** (; დ. 22 აგვისტო, 1942, ქირშეჰირი — გ. 24 იანვარი, 1993, ანკარა) — თურქი ჟურნალისტი.

დაიბადა 1942 წელს ქალაქ ქირშეჰირში. სკოლა დაამთავრა ანკარაში, ხოლო შემდეგ 1965 წელს ანკარის უნივერსიტეტის სამართლის ფაკულტეტი. 1965-1969 წლებში მუშაობდა სპეციალობით. 1972 წლამდე კი ანკარის უნივერსიტეტში მუშაობს. 1971 წლის სახელმწიფო გადატრიალების შემდეგ დააპატიმრეს. 

დაკავებული იყო ჟურნალისტური საქმიანობით, გამოსცემდა წიგნებს. 

გარდაიცვალა 1993 წელს მის ავტომობილში ჩადებული ასაფეთქებელი მოწყობიობის ამოქმედების შედეგად. 

## რესურსები ინტერნეტში
* 

კატეგორია:თურქი ჟურნალისტები
კატეგორია:დაბადებული  22 აგვისტო
კატეგორია:დაბადებული 1942
კატეგორია:გარდაცვლილი  24 იანვარი
კატეგორია:გარდაცვლილი 1993
კატეგორია:თურქეთში დაბადებულები
კატეგორია:მოკლული ადამიანები
ნანგარჰარის პროვინცია

**ნანგარჰარის პროვინცია** (პუშტუ ننګرهار‎, დარი ننگرهار Nangarhār) - პროვინცია ავღანეთის აღმოსავლეთ ნაწილში. ჩრდილოეთიდან მას ესაზღვრება ქუნარის პროვინცია. აქ მდებარეობდა გამაგრებული რაიონი თორა-ბორა, სადაც 2001 წელს იმალებოდა მსოფლიოს ნომერ პირველ ტერორისტად ცნობილი ოსამა ბინ ლადენი.

## ადმინისტრაციული დაყოფა 
მამგარჰარის პროვინცია იყოფა 22 ოლქად. 

* აჩინი
* ბატი კოტი
* ბიჰსუდი
* დარა-ი-ნური
* დიჰ ბალა
* დურ ბაბა
* გოშტა
* ჯალალაბადი
* კამა
* ხოგიანი
* კოტი
* კუზ კუნარი
* ლალ პური
* მომანდ დარა
* ნაზიანი
* პაჩირ ავ აგამი
* როდატი
* სურკ როდი
* შერზადი
* შინვარი
* ჩაპარჰარი
* ჰიზარაკი

### ისტორია 
ნანგარჰარი შედიოდა მაურიების იმპერიაში. მაურიებმა აქ გაავრცელეს ახალი რელიგიები ინდუიზმი და ბუდიზმი.  განსაკუთრებული თავგამოდებით  ცდილობდა უფრო დიდი ტერიტორიების გაპყრობას ჩანდრაგუპტა მაურია მანამდე, სანამ არ შეეჯახა აქ მყოფ ადგილობრივ ძალებს. კერძოდ, ბერძნულ-ბაქტრიული სამეფოს მეფე სელევკე I ნიკატორს.  როგორც აღნიშნავენ, სელევკემ მიაღწია სამშვიდობო ხელშეკრულებას ჩანდრაგუპტასთან, ის დათანხმდა შერეულ ქორწინებებს, საჩუქრად მიიღო 500 სპილო და აღიარა მაურიების ტერიტორიად ჰინდუქუშის სამხრეთით მდებარე მიწები.

ჩანდრაგუპტა გაერთიანებული ძალებით შეეჯახა აღმოსავლეთით მდებარე ნანდას იმპერიას. ამის შესახებ მოგვითხრობენ ბუდისტური ავღანეთის მნიშვნელოვანი მატერიალური და არამატერიალური ძეგლები ფართო არქეოლოგიური აღმოჩენების შედეგად, მათ შორის, რელიგიური და მხატვრული ნივთები. ჩინელი პილიგრიმის სიუან ცზანის ინფორმაციით ჩანდრაგუპტას მიუღწევია ბალხის პროვინციამდე, ჯერ კიდევ ბუდას სიცოცხლეში (ძვ. წ. 563-483 წ.წ.).

რეგიონი საუკუნეთა მანძილზე მრავალი დამპყრობელის მსხვერპლი გამხდარა. მათ შორის, ღაზნებიდების, ღურიდების, ხალჯების, დიდ მოგოლთა და სხვა დინასტიების. 1747 წ, აჰმად შაჰ დურანმა საბოლოოდ შეუერთა იგი ავღანეთის იმპერიას. 

რეგიონმა დიდი ზარალი განიცადა XIX-XX საუკუნეების მანძილზე მიმდინარე ანგლო-ავღანურ ომებში. 

საბჭოთა კავშირ-ავღანეთის ომამდე პროვენცია შედარებით მშვიდობიანად ვითარდებოდა. ომის პერიოდში მისი ტერიტორია ხშირად გამხდარა შეტაკების არეალი. პროდასავლური ძალები აშშ-ს მეთაურობით ცდილობდნენ მუჰამედ ნაჯიბულას პრორუსული ხელისუფლების დამხობას. განსაკუთრებით გამწვავდა სიტუაცია ავღანეთის სამოქალაქო ომის დროს, როდესაც ე.წ. მოჯაჰედებს შორის მოხდა შეტაკება. სამოქალაქო ომით ისარგებლა თალიბანის მომხრეებმა და 1996 წელს მათ კონტროლი დაამყარეს პროვინციაზე და ააგეს მამგჰარის რეგიონში ე.წ. ალ-ქაიდას საწვრთნელი ბაზა.

## მიმდინარე ისტორია
left|thumb|200x200px|ავღანეთის ეროვნული უშიშროების ძალები
90-ან წლებში ნანგჰარის პროვინციაში ძლიერი პოზიცია ეკავა ოსამა ბინ-ლადენს, რომელიც აწარმოებდა აშშს წინააღმდეგ ბრძოლას 2001 წელს თორა-ბორას კამპანიის დროს. საბოლოოდ ბინ ლადენმა თავი შეაფარა პაკისტანის ქალაქ აბოტაბადს, სადაც მოკლული იქნა 2011 წელს ამერიკული სპეცდანიშნულების რაზმის თანამშრომლების მიერ. 

2001 წლის ბოლოს თალიბანის რეჟიმის განადგურების შემდეგ ჩამოყალიბდა ყარზაის ხელისუფლება. შეერთებული შტატების ხელმძღვანელობით ავღანეთის ხელისუფლებამ თანდათან აღადგინა იურიდიული წესრიგი პროვინციის ტერიტორიაზე, თუმცა ჯერ კიდევ ხშირია თალიბანის ბოევიკთა თავდასხმა ავღანეთის სამთავრობო ძალებზე.

## რესურსები ინტერნეტში 
* ნანგარჰარის პროვინცია
* ნანგარჰარის პროვინცია
* ნანგარჰარი (ფოტოგალერეა)

კატეგორია:ავღანეთის პროვინციები
მედეა ძიძიგური

**მედეა ძიძიგური** (დ. 24 თებერვალი, 1942, თბილისი —  გ. 1999) — ქართველი მომღერალი. საქართველოს სახალხო არტისტი (1989). საქართველოს ღირსების ორდენის კავალერი (1997).

მედეა ძიძიგურმა 1963 წელს დაამთავრა თბილისის უცხო ენათა პედაგოგიური ინსტიტუტი. სტუდენტობისას ის მღეროდა ინსტიტუტის საესტრადო ორკესტრში.

1963 წლიდან ძიძიგური იყო საქართველოს სახელმწიფო ფილარმონიის სოლისტი. 1979–1985 წლებში — საქართველოს ტელერადიოკომიტეტის მუსიკალური რედაქტორი, ხოლო 1994 წლიდან — სიცოცხლის ბოლომდე მუშაობდა საქართველოს ხელოვნების მუშაკთა სახლის დირექტორად და სამხატვრო ხელმძღვანელად.

მედეა ძიძიგურს ჰქონდა მეტად კოლორიტული ხმა და შესრულების ორიგინალური მანერა. განსაკუთრებით კარგად ასრულებდა ქალაქურ სიმღერებს, ასევე ქართულ, რუსულ და ბოშურ რომანსებს.

დაკრძალულია მწერალთა და საზოგადო მოღვაწეთა დიდუბის პანთეონში. მომღერალზე გადაღებულია დოკუმენტური ფილმი მღერის მედეა ძიძგური.

## ჯილდოები და აღიარება
* 1974 — საქართველოს დამსახურებული არტისტი
* 1989 — საქართველოს სახალხო არტისტი
* 1997 — ღირსების ორდენი

## რესურსები ინტერნეტში
* 
* მედეა ძიძიგური (1942-1999) 

## სქოლიო
კატეგორია:დაბადებული 24 თებერვალი 
კატეგორია:დაბადებული 1942
კატეგორია:გარდაცვლილი 1999
კატეგორია:თბილისში დაბადებულები
კატეგორია:ქართველი მომღერლები
კატეგორია:თბილისის უცხო ენათა პედაგოგიური ინსტიტუტის კურსდამთავრებულები
კატეგორია:საქართველოს სსრ-ის დამსახურებული არტისტები
კატეგორია:საქართველოს სსრ-ის სახალხო არტისტები
კატეგორია:საქართველოს ღირსების ორდენის კავალრები
კატეგორია:დიდუბის პანთეონში დაკრძალულები
მედეა
ექიბასთუზის აეროპორტი

**ექიბასთუზის აეროპორტი** (IATA: **EKB**, ICAO: **UASB**) — აეროპორტი ყაზახეთში. მდებარეობს ქალაქ ექიბასთუზიდან სამხრეთ-დასავლეთით 16 კმ-ში. აეროპორტი ემსახურება მცირე ზომის თვითმფრინავებს.

## სქოლიო
კატეგორია:ყაზახეთის აეროპორტები
სარი-არკის აეროპორტი

**სარი-არკის აეროპორტი** () (IATA: **KGF**, ICAO: **UAKK**) — აეროპორტი ყაზახეთში. მდებარეობს ქალაქ ყარაღანდიდან სამხრეთ-აღმოსავლეთით 24 კმ-ში.

## რესურსები ინტერნეტში
* ოფიციალური საიტი 

## სქოლიო
კატეგორია:ყაზახეთის აეროპორტები
ქოქშეთაუს აეროპორტი

**ქოქშეთაუს აეროპორტი** (IATA: **KOV**, ICAO: **UACK**) — ორმაგი დანიშნულების აეროპორტი ყაზახეთში. მდებარეობს ქალაქ ქოქშეთაუდან ჩრდილო-აღმოსავლეთით 12.5 კმ-ში.

## სქოლიო
კატეგორია:ყაზახეთის აეროპორტები
კოსმოსი: სივრცე-დროის ოდისეა

**კოსმოსი: სივრცე-დროის ოდისეა** () — 2014 წელს შექმნილი სამეცნიერო-პოპულარული დოკუმენტური ფილმების ციკლი, რომელიც 1980 წლის კარლ სეიგანის მიერ შექმნილი სერიალის — „კოსმოსი: პერსონალურო მოგზაურობა“ გაგრძელებაა.

დოკუმენტური ფილმების ციკლის ხელახალი შექმნის ინიციატორი, ორიგინალური სერიალის შემქნელის და წამყვანის, კარლ სეიგანის მეუღლე ენ დრუიანი იყო. სერიალის ძირითადი თემები და შინაარსი ეფუძნება ორიგინალურ ვერსიას. განახლებული შოუს წამყვანი გახდა ცნობილი ამერიკელი ასტროფიზიკოსი, მწერალი და მეცნიერების პოპულარიზატორი ნილ დეგრას ტაისონი.

ფილმების ციკლი შედგება 13 ნაწილისგან და გადიოდა მრავალ ქვეყანაში ისეთ არხების მეშვეობით როგორებიცაა National Geographic Channel და Fox Broadcasting Company.

დოკუმენტურ ფილმებში მარტივი და გასაგები ენით, უახლესი კომპიუტერული გრაფიკით, ანიმაციით და თანამედროვე მონაცემებზე დაყრდნობით, მოთხრობილია ისეთ ფენომენებზე როგორებიცაა კოსმოსი, თავისი უკიდეგანო სივრცეებით. ფილმების მთავარი თემებია გალაქტიკები, ვარსკვლავები, პლანეტები, კომეტები, შავი ხვრელები, პულსარები, კვაზარები და ა. შ.

ფილმები მხოლოდ კოსმოსის თემით არ შემოიფარგლება, ასევე აღწერილია ბუნება ატომების და მოლეკულების დონეზე, ფუნდამენტური მოვლენები, განხილულია დედამიწის შორეული წარსული, მისი შექმნიდან დღემდე და პლანეტის შესაძლო ბედი მილიონობით წლის შემდეგ. რამდენიმე ეპიზოდში გამახვილებულია ყურადღება დედამიწაზე სიცოცხლის წარმოშობის ვერსიებზე, ევოლუციაზე, მის ბიოქიმიაზე, დნმ-ზე, გენეტიკაზე,  ელექტრომაგნეტიზმზე, გრავიტაციაზე და პლანეტაზე მიმდინარე უმნიშვნელოვანს მოვლენებზე,

ციკლის ყოველ ფილმში ანიმაციის საშუალებით გაცოცხლებულია ისეთი მეცნიერების და საზოგადო მოღვაწეების ბიოგრაფიები, როგორებიც იყვნენ ჯორდანო ბრუნო, ედმუნდ ჰალეი, რობერტ ჰუკი, უილიამ ჰერშელი, ისააკ ნიუტონი მაიკლ ფარადეი, ჯეიმზ მაქსველი და ა.შ.

ისევე როგორც 1980 წლის ვერსიაში, განახლებულ სერიაში დიდი როლი ენიჭება კარლ სეიგანის მიერ მოგონილ „დროის კალენდარს“ (სამყაროს არსებობის 13,7 მილიარდი წელი ჩატეულია 1 წლის კალენდარში, სადაც პირველი იანვრის პირველი წამი, ანუ 0 საათი, 0 წუთი და 1 წამი შეესაბამება დიდი აფეთქების დროს, ხოლო 31 დეკემბრის 23 საათი, 59 წუთი და 59 წამი კი დღევანდელ დღეს)

ასევე დიდი როლი ეთმობა „წარმოსახვის ხომალდს“, კარლ სეიგანის „შექმნილ“ ხომალდს შეუძლია იმოგზაუროს კოსმოსის ნებისმიერ წერტილში, გაუძლოს უკიდურეს ტემპერატურებს და წნევებს, მას შეუძლია დაპატარავდეს და ადრონების ზომის გახდეს, რათა ელემენტარულ ნაწილაკებს შორის მოხვდეს, შეუძლია შავი ხვრელის სიახლოვეში უვნებლად იფრინოს, გაუძლოს პულსარის გამანადგურებელ გამოსხივებას და ჩაყვინთოს მეთანის ზღვებში სატურნის თანამგზავრებზე.

ფილმებში მაყურებელი ეცნობა სამყაროს წარმოქმნის თეორიას, ვარსკვლავების სიცოცხლის ფაზებს, გალქტიკების მოძრაობას, სიცოცხლის შესაძლო ფორმებს შორეულ პლანეტებზე, დედამიწის ისტორიის სხვადასხვა ეპოქებს, ცოცხალი არსებების ევოლუციას, მეცნიერების განვითარებას,

სერიალი პირველად გავიდა ეთერში 2014 წლის 9 მარტს და მას საკმაოდ მაღალი რეიტინგი ჰქონდა, ნომინირებული იყო სატელევიზიო პრემია ემის 12 ნომინაციაზე,

## რესურსები ინტერნეტში
*  National Geographic Channel-ზე
* 

კატეგორია:აშშ-ის დოკუმენტური ტელესერიალები
კოსტანაის საერთაშორისო აეროპორტი

**კოსტანაის საერთაშორისო აეროპორტი** () (IATA: **KSN**, ICAO: **USUU**) — საერთაშორისო აეროპორტი ყაზახეთში. მდებარეობს ქალაქ კოსტანაიდან სამხრეთ-დასავლეთით 2 კმ-ში. აეროპორტი საფრენ ბილიკს შეუძლია ტუ-134-ის, ტუ-154-ის, ან-22-ის, ილ-86-ის, Boeing-ისა და Airbus-ის ზოგიერთი მოდელის მიღება.

## რესურსები ინტერნეტში
* ოფიციალური საიტი

## სქოლიო
კატეგორია:ყაზახეთის აეროპორტები
კატეგორია:საერთაშორისო აეროპორტები
ზიულფიუ ლივანელი

**ზიულფიუ ლივანელი** (, დ. 20 ივნისი 1946, ილგინი) — თანამედროვე თურქი მუსიკოსი, კომპოზიტორი, მწერალი, კინორეჟისორი და პოლიტიკური მოღვაწე.

XX საუკუნის 70-იან წლებში, პოლიტიკური მოსაზრებების გამო იძულებული გახდა დაეტოვებინა თურქეთი. თავდაპირველად ცხოვრობდა სტოკჰოლმში, შემდეგ პარიზსა და ათენში. 1984 წელს დაბრუნდა თურქეთში სტამბოლში გამართა კონცერტი, სადაც შეასრულა სიმღერა „Merhaba“ (კეთილი იყოს თქვენი მობრძანება).

ზიულფიუ ლივანელი მრავალრიცხოვანი თურქული და საერთაშორისო პრემიების ლაურეატია. ავტორია 300-ზე მეტი სიმღერის და 30 კინოფილმის. დაწერა მუსიკა ბალეტისათვის და 5 თეატრალური დადგმისათვის. არის ოქროს პალმის (1989) და ოქროს ანტილოპას პრემიების ლაურეატი.

2002-2007 წლებში თურქეთის პარლამენტის დეპუტატია სახალო რესპუბლიკური პარტიის რიგებიდან.

## რესურსები ინტერნეტში
* 
* ოფიციალური საიტი (ინგ.)
* ოფიციალური საიტი (თურქ.)

## სქოლიო
კატეგორია:თურქი კომპოზიტორები
კატეგორია:თურქი მუსიკოსები
კატეგორია:თურქი მწერლები
კატეგორია:თურქი პოლიტიკოსები
კატეგორია:დაბადებული 1946
კატეგორია:ცოცხალი ადამიანები
ორალის აკ-ჟოლის საერთაშორისო აეროპორტი

**ორალის აკ-ჟოლის საერთაშორისო აეროპორტი** () (IATA: **URA**, ICAO: **UARR**) — საერთაშორისო აეროპორტი ყაზახეთში. მდებარეობს ქალაქ ორალიდან სამხრეთ-აღმოსავლეთით 12 კმ-ში. აეროპორტი წარმოადგენს ავიაკომპანია SCAT-ის ჰაბს.

## სქოლიო
კატეგორია:ყაზახეთის აეროპორტები
კატეგორია:საერთაშორისო აეროპორტები
ოსქემენის საერთაშორისო აეროპორტი

**ოსქემენის საერთაშორისო აეროპორტი** (IATA: **UKK**, ICAO: **UASK**) — საერთაშორისო აეროპორტი ყაზახეთში. მდებარეობს ქალაქ ოსქემენიდან ჩრდილო-დასავლეთით 13 კმ-ში. აეროპორტი ემსახურება მცირე ზომის თვითმფრინავებს.

## სქოლიო
კატეგორია:ყაზახეთის აეროპორტები
კატეგორია:საერთაშორისო აეროპორტები
პავლოდარის საერთაშორისო აეროპორტი

**პავლოდარის საერთაშორისო აეროპორტი** (IATA: **PWQ**, ICAO: **UASP**) — საერთაშორისო აეროპორტი ყაზახეთში. მდებარეობს ქალაქ პავლოდარიდან სამხრეთ-აღმოსავლეთით 8 კმ-ში. აეროპორტი შეუძლია საშუალოზომის თვითმფრინავების მიღება.

## რესურსები ინტერნეტში
* ოფიციალური საიტი 

## სქოლიო
კატეგორია:ყაზახეთის აეროპორტები
კატეგორია:საერთაშორისო აეროპორტები
პეტროპავლის აეროპორტი

**პეტროპავლის აეროპორტი** (IATA: **PPK**, ICAO: **UACP**) — აეროპორტი ყაზახეთში. მდებარეობს ქალაქ პეტროპავლიდან სამხრეთით 11 კმ-ში. აეროპორტი განკუთვნილია საშუალო ზომის თვითმფრინავების მისაღებად.

## სქოლიო
კატეგორია:ყაზახეთის აეროპორტები
სემეის საერთაშორისო აეროპორტი

**სემეის საერთაშორისო აეროპორტი** (IATA: **PLX**, ICAO: **UASS**) — საერთაშორისო აეროპორტი ყაზახეთში. მდებარეობს ქალაქ სემეიდან სამხრეთ-დასავლეთით 10 კმ-ში.

## რესურსები ინტერნეტში
* ოფიციალური საიტი 

## სქოლიო
კატეგორია:ყაზახეთის აეროპორტები
კატეგორია:საერთაშორისო აეროპორტები
შიმქენთის საერთაშორისო აეროპორტი

**შიმქენთის საერთაშორისო აეროპორტი** () (IATA: **CIT**, ICAO: **UAII**) — საერთაშორისო აეროპორტი ყაზახეთში. მდებარეობს ქალაქ შიმქენთიდან ჩრდილო-დასავლეთით 12.6 კმ-ში. აეროპორტი წარმოადგენს ავიაკომპანია SCAT-ის ჰაბს. 2004 წელს მგზავრების რაოდენობამ 97 000 კაცი შეადგინა.

## რესურსები ინტერნეტში
* ოფიციალური საიტი 

## სქოლიო
კატეგორია:ყაზახეთის აეროპორტები
კატეგორია:საერთაშორისო აეროპორტები
ტარაზის აეროპორტი

**ტარაზის აეროპორტი** (IATA: **DMB**, ICAO: **UADD**) — აეროპორტი ყაზახეთში. მდებარეობს ქალაქ ტარაზიდან სამხრეთ-დასავლეთით 8.5 კმ-ში. 

## სქოლიო
კატეგორია:ყაზახეთის აეროპორტები
ჟეზყაზღანის აეროპორტი

**ჟეზყაზღანის აეროპორტი** (IATA: **DZN**, ICAO: **UAKD**) — აეროპორტი ყაზახეთში. მდებარეობს ქალაქ ჟეზყაზღანიდან სამხრეთ-აღმოსავლეთით 8 კმ-ში.

## რესურსები ინტერნეტში
* ოფიციალური საიტი 

## სქოლიო
კატეგორია:ყაზახეთის აეროპორტები
აზიზ ნესინი

**აზიზ ნესინი** (, **მეჰმეთ ნუსრეთის** ერთ-ერთი ფსევდონიმი; დ. 20 დეკემბერი, 1915 — გ. 6 ივლისი, 1995) — თურქი მწერალი, დრამატურგი და პუბლიცისტი. 

აზიზ ნესინი ყირიმელი თათრების შთამომავალია. დაიბადა 1915 წელს პრინცის კუნძულების კუნძულ ჰეიბელიადაზე. 1934 წელს ათათურქის რეფორმის შედეგად მიიღო გვარი ნესინი. 1939 წელს დაამთავრა სამხედრო-ტექნიკური სასწავლებელი და მიიღო უმცროსი ოფიცრის წოდება. 

იგი უამრავი სტატიის, ფელეტონის, ესსეს, ნოველის, ზღაპრის, რომანისა და პიესის ავტორია. 

გარდაიცვალა 1995 წელს. 

## რესურსები ინტერნეტში
* Stanbul.ru — აზიზ ნესინი, თურქი სატირიკოსი მწერალი 

## სქოლიო
კატეგორია:თურქი მწერლები
კატეგორია:თურქეთში დაბადებულები
კატეგორია:მარქსისტები
კატეგორია:ათეისტები
კატეგორია:სეკულარისტები
კატეგორია:ისლამის კრიტიკოსები
კატეგორია:მწერლები ანბანის მიხედვით
ალბანეთ-თურქეთის ურთიერთობები

**თურქეთ-ალბანეთის ურთიერთობები** — წარმოადგენს ურთიერთობებს თურქეთსა და ალბანეთს შორის. დიპლომატიური ურთიერთობა ოფიციალურად დამყარდა XX საუკუნის 20-იან წლებში. ურთიერთობა ალბანეთსა და თურქეთს შორის ტრადიციულად არის მეგობრული ისტორიული და კულტურული ფაქტორების გამო. ალბანეთს აქვს საელჩო თურქეთში ანკარაში  და გენერალური საკონსულო სტამბოლში.  ალბანეთში კი მოქმედებს საელჩო ტირანაში.

ორივე ქვეყანა ისლამური თანამშრომლობის ორგანიზაციის, ნატოს და ხმელთაშუა ზღვის კავშირის წევრია.

## რესურსები ინტერნეტში
* Albanian embassies in Turkey
* Turkish embassy in Albania
* Turkish Ministry of Foreign Affairs about relations with Albania

კატეგორია:თურქეთის დიპლომატიური ურთიერთობები
კატეგორია:ალბანეთის დიპლომატიური ურთიერთობები
კატეგორია:დიპლომატიური ურთიერთობები ანბანის მიხედვით
ავსტრია-თურქეთის ურთიერთობები

**ავსტრია-თურქეთის ურთიერთობები** — წარმოადგენს ურთიერთობებს თურქეთსა და ავსტრიას შორის. ავსტრიას აქვს საელჩო თურქეთში ანკარაში.  ავსტრიაში კი მოქმედებს საელჩო ვენაში.

ავსტრიასა და თურქეთს შორის ურთიერთობა დაიძაბა 2010 წლის ნოემბერში, მას შემდეგ რაც თურქეთის ელჩმა ავსტრიაში, ქვეყნის პოლიტიკური ელიტა დაადანაშაულა ქსენოფობიაში და მოუწოდა საერთაშორისო ორგანიზაციებს თავიანთი შტაბ-ბინები გადაეტანათ ვენიდან. თავისუფლების პარტიამ მოუწოდა მთავრობას შეეწყვიტა დიპლომატიური ურთიერთობები და ევროპის კავშირის გაწევრიანების მოლაპარაკებების შეწყვეტა ანკარასთან. 

## რესურსები ინტერნეტში
* Turkish Ministry of Foreign Affairs about the relations with Austria

კატეგორია:თურქეთის დიპლომატიური ურთიერთობები
კატეგორია:ავსტრიის დიპლომატიური ურთიერთობები
იდენტობა (ორგანიზაცია)

მინიატიურა|არასამთავრობო ორგანიზაცია "იდენტობა"-ს ლოგო
**იდენტობა** — სამოქალაქო უფლებების დაცვის ორგანიზაცია საქართველოში, რომელიც მუშაობს ლგბტ ადამიანების უფლებების დაცვაზე. მან ორგანიზება გაუწია 2013 წლის მშვიდობიან დემონტრაციას თბილისში, რომელიც დაარბიეს საქართველოს მართლმადიდებელი ეკლესიის მრევლმა და სასულიერო პირებმა — 20 000-მა ულტრა-კონსერვატორმა ადამიანმა.

ორგანიზაცია დაფუძნდა 2010 წლის 8 ნოემბერს.

## ორგანიზაციის მისია 
1. განსხვავებული იდენტობის მქონე ადამიანთა და ჯგუფების მიმართ სიძულვილით მოტივირებული დანაშაულის და სიძულვილის ენის მიზეზების კვლევა და აღმოფხვრისკენ მიმართული კამპანიის წარმოება;

2. ლგბტ (ლესბოსელი, გეი, ბისექსუალი, ტრანსგენდერი) პირთათვის თანაბარი უფლებებისა და შესაძლებლობების უზრუნველყოფა და მათი ინტეგრაცია საზოგადოებაში. მათი ინფორმირებულობის გაზრდა ჯანსაღი სქესობრივი ცხოვრების წესის გავრცელების ხელშესაწყობად;

3. ქალთა მიმართ არსებული დისკრიმინაციის გამოვლენა, შესწავლა და აღკვეთა;

4. ზოგადი, ინსტიტუციონალიზებული და ინტერნალიზებული მიზოგინიის (ქალების მიმართ სიძულვილის) და ჰომოფობიის დაძლევა;

5. ბავშვებისა და მოზარდების, განსაკუთრებით, მზრუნველობას მოკლებული ბავშვების და კანონთან კონფლიქტში მყოფი პირების მიმართ არსებული დისკრიმინაციის გამოვლენა, შესწავლა და აღკვეთა; მათთვის თანაბარი უფლებებისა და შესაძლებლობების უზრუნველყოფა და მათი ინტეგრაცია საზოგადოებაში; მათთვის საჭირბოროტო საკითხებზე საზოგადოებისთვის სწორი ინფორმაციის მიწოდება;

6. განსხვავებული ფიზიკური და გონებრივი შესაძლებლობების მქონე პირთა მიმართ არსებული დისკრიმინაციის გამოვლენა, შესწავლა და აღკვეთა; მათთვის თანაბარი უფლებებისა და შესაძლებლობების უზრუნველყოფა და მათი ინტეგრაცია საზოგადოებაში; მათთვის საჭირბოროტო საკითხებზე საზოგადოებისთვის სწორი ინფორმაციის მიწოდება; 

7. აგრესიული ეთნონაციონალიზმისა და რელიგიური ექსტერმიზმის პრობლემის, ასევე სეკულარული წყობის წინაშე არსებული გამოწვევების მიზეზთა კვლევა, ამ საკითხებზე საზოგადოების სწორი ინფორმირება;

8. რომა (ბოშათა) ჯგუფის არსებული დისკრიმინაციის გამოვლენა, შესწავლა და აღკვეთა; მათთვის თანაბარი უფლებებისა და შესაძლებლობების უზრუნველყოფა და მათი ინტეგრაცია საზოგადოებაში; მათთვის საჭირბოროტო საკითხებზე საზოგადოებისთვის სწორი ინფორმაციის მიწოდება.

## რესურსები ინტერნეტში
*ოფიციალური საიტი 

## სქოლიო
კატეგორია:ლგბტ
კატეგორია:არასამთავრობო ორგანიზაციები
თურქეთ-სომხეთის ურთიერთობები

**თურქეთ-სომხეთის ურთიერთობები** — მიუხედავად იმისა, რომ 1991 წელს თურქეთმა ერთ-ერთმა პირველმა აღიარა სომხეთის დამოუკიდებლობა საბჭოთა კავშირის დაშლის შემდეგ, ორ ქვეყანას შორის დიპლომატიური ურთიერთობა საკმაოდ დაძაბული რჩება. დაძაბულობის საბაბია სომეხთა გენოციდის, სომხეთის მიერ ყარსის ხელშეკრულების არ ცნობის და თურქეთის მიერ აზერბაიჯანის მხარდაჭერა მთიანი ყარაბაღის კონფლიქტში. 

თურქეთსა და სომხეთს შორის საზღვარი დაკეტილია.

## იხილეთ აგრეთვე 
* სომხეთის საერთაშორისო ურთიერთობები
* თურქეთის საგარეო ურთიერთობები
* აზერბაიჯან-თურქეთის ურთიერთობები 
* აზერბაიჯან-სომხეთის ურთიერთობები

## რესურსები ინტერნეტში
* Armenian genocide: Why many Turkish people have trouble accepting it, GlobalPost, 2012
* Video – Armenia and Turkey Protocol Signed 
* Has Armenia Set Preconditions for Normalisation?, Mehmet Fatih Öztarsu, Strategic Outlook Institution 

კატეგორია:თურქეთის დიპლომატიური ურთიერთობები
კატეგორია:სომხეთის დიპლომატიური ურთიერთობები
კატეგორია:დიპლომატიური ურთიერთობები ანბანის მიხედვით
ყიზილორდის აეროპორტი

**ყიზილორდის აეროპორტი** (IATA: **KZO**, ICAO: **UAOO**) — აეროპორტი ყაზახეთში. მდებარეობს ქალაქ ყიზილორდიდან სამხრეთ-აღმოსავლეთით 12.5 კმ-ში. აეროპორტი წარმოადგენს ავიაკომპანია SCAT-ის ჰაბს.

## სქოლიო
კატეგორია:ყაზახეთის აეროპორტები
თურქეთ-პოლონეთის ურთიერთობები

პოლონეთს აქვს საელჩო თურქეთის დედაქალაქ ანკარაში  და გენერალური საკონსულო სტამბოლში.  პოლონეთში, ქალაქ ვარშავაში მოქმედებს თურქეთის საელჩო. ორივე ქვეყანა არის ნატოს წევრი.

## რესურსები ინტერნეტში
* Polish embassy in Ankara 
* Turkish Ministry of Foreign Affairs about relations with Poland
*Poland-Turkey: A Love Story, Culture.pl
*Polish-Turkish Relations: A Social-Political Analysis (MA thesis, Vienna University, written by Antonina Tausch)
* 2014 Polish Year in Turkey

კატეგორია:თურქეთის დიპლომატიური ურთიერთობები
კატეგორია:პოლონეთის დიპლომატიური ურთიერთობები
კატეგორია:დიპლომატიური ურთიერთობები ანბანის მიხედვით
თურქეთ-რუმინეთის ურთიერთობები

**თურქეთ-პოლონეთის ურთიერთობები** — წარმოადგენს ურთიერთობებს თურქეთსა და რუმინეთს შორის. ორ ქვეყანას შორის არის ხანგრძლივი ისტორიული, გეოგრაფიული და კულტურული ურთიერთობები. 

რუმინეთს აქვს საელჩო თურქეთში ანკარაში  და გენერალური საკონსულო სტამბულსა და იზმირში.  რუმინეთში კი მოქმედებს საელჩო ბუქარესტში და გენერალური საკონსულო კონსტანცაში.  ორივე ქვეყანა არის ნატოსა  და შავი ზღვის ეკონომიკური თანამშრომლობის ორგანიზაციის წევრი.

## რესურსები ინტერნეტში
* Turkish Ministry of Foreign Affairs about relations with Romania
* Romanian embassies in Turkey

კატეგორია:თურქეთის დიპლომატიური ურთიერთობები
კატეგორია:რუმინეთის დიპლომატიური ურთიერთობები
კატეგორია:დიპლომატიური ურთიერთობები ანბანის მიხედვით
ბოსნიის ვილაიეთი

**ბოსნიის ვილაიათი** (; *ვილაიათ-ი ბოსნე* ) ოსმალეთის იმპერიის რეგიონი, რომელიც მოიცავდა თანამედროვე ბოსნიისა და ჰერცეგოვინის დიდ ნაწილს. იგი შეიქმნა 1867 წლის ადმინისტრაციული რეფორმების შემდეგ და მოიცვა ყოფილი ბოსნიის ეიალეთის დიდი ნაწილი. მისი ფართობი 46 ათას კვ. კმ-ს შეადგენდა, ხოლო მოსახლეობა 1871 წლისთვის 1 მლნ 232 ათ. კაცს.
## დაყოფა
ვილაიათი იყოფოდა ხუთ სანჯაყად:
* ბოსნიის სანჯაყი (ცენტრი ქ. სარაევო)
* იზვორნიკის (ზვორნიკი) სანჯაყი
* ჰერსექის (ჰერცეგოვინა) სანჯაყი (ცენტრი ქ. მოსტარი)
* ტრავნიკის სანჯაყი
* ბიჰქეს (ბიჰაჩი) სანჯაყი
## ავსტრო-უნგრული ოკუპაცია
1878 წელს ავსტრია-უნგრეთმა ისარგებლა ოსმალეთის მძიმე მდგომარეობით და დაიკავა ბოსნია და ასევე კოსოვოს ვილაიათის ნოვიპაზარის სანჯაყი. ოსმალეთის არმია რამდენიმე კვირის განმავლობაში სწევდა წინააღმდეგობას, მაგრამ შემდეგ ტერიტორია დატოვა. თუმცა საერთაშორისო კანონებით ეს ტერიტორიები ოსმალეთს ეკუთვნოდა, ავსტრიის ხელმძღვანელობამ დაიწყო იქ თავისი კანონების გატარება და თავისი წესების შემოღება. ამას ადგილობრივი მოსახლეობა მტრულად შეხვდა და ამბოხება მოაწყო ჰერცეგოვინასა და აღმოსავლეთ ბოსნიაში. ავსტრიამ ადგილობრივ მოხალისეთაგან რაზმების ჩამოყალიბება სცადა, მაგრამ ისინი ამბოხებულების მხარეს გადადიოდნენ. საბოლოოდ სიტუაციის სტაბილიზაცია მოხერხდა, მაგრამ 1881 წელს შემოღებულმა სამხედრო გაწვევის კანონმა თავიდან გამოიწვია შეიარაღებული გამოსვლები. საბოლოოდ სიტუაცია 1883 წლის დასაწყისისთვის დასტაბილურდა.
## ანექსია
1908 წლის 6 ოქტომბერს ფრანც იოზეფ I-მა განაცხადა ბოსნიისა და ჰერცეგოვინის დე-იურე შემოერთების სურვილისა და ადგილობრივებისთვის ავტონომიისა და კონსტიტუციური უფლებების მინიჭების შესახებ. ამ გადაწყვეტილების გამო დაიწყო ბოსნიის კრიზისი, რაშიც ოსმალეთისა და ავსტრიის გარდა ჩათრეული აღმოჩნდნენ რუსეთი, დიდი ბრიტანეთი, სერბეთი, იტალია, მონტენეგრო, გერმანია და საფრანგეთი. ბოსნიის ანექსიამ ოსმალეთზე მეტად სერბეთი და მისი მოკავშირე რუსეთი გაანაწყენა.
1909 წელს ბერლინში გაფორმდა შეთანხმება, რომელზეც ცნეს ბოსნიის ანექსია ავსტრიის მიერ. სერბები თვლიდნენ, რომ ბოსნია მათი საკუთრება იყო. გაჩნდა სერბული ნაციონალისტური ორგანიზაციები, რომლებიც ბოსნიის სერბეთთან შეერთებას ისახავდნენ მიზნად. საბოლოოდ კი მათი საქმიანობა სარაევოს მკვლელობითა და პირველი მსოფლიო ომით დასრულდა.
## სქოლიო
კატეგორია:ბოსნია და ჰერცეგოვინის ისტორია
კატეგორია:ოსმალეთის იმპერიის ადმინისტრაციული დაყოფა
ციკუტა

**ციკუტა** () — მცენარეთა გვარი ქოლგოსანთა ოჯახისა. წყლის ან ჭაობის მრავალწლოვანი ბალახებია. 

10 — 20 სახეობა უმეტესად ჩრდილოეთ ამერიკაში იზრდება. საქართველოში მხოლოდ აფხაზეთში გვხვდება (შხამიანი ციკუტა). შიშველი ბალახია. ღეროს სიმაღლე 50 — 150 სანტიმეტრს აღწევს. 

იზრდება დაჭაობებულ ადგილებზე. მეტად შხამიანია, განსაკუთრებით ფესურა, რომელიც შხამიან ნივთიერება ციკუტოტოქსინს შეიცავს. ამ მცენარით გაზაფხულსა და შემოდგომაზე ხშირად იწამლება მსხვილი საქონელი და ცხვარი.

## ლიტერატურა
კატეგორია:ქოლგოსანნი
თურქეთ-სერბეთის ურთიერთობები

**თურქეთ-სერბეთის ურთიერთობები** — წარმოადგენს ურთიერთობებს თურქეთსა და სერბეთს შორის. სერბეთს აქვს საელჩო თურქეთში, ანკარაში  და გენერალური საკონსულო სტამბოლში.  სერბეთში კი მოქმედებს საელჩო ბელგრადში.

2009 წელს ხელი მოაწერეს თავისუფალი ვაჭრობის ხელშეკრულებას.

## სქოლიო
კატეგორია:თურქეთის დიპლომატიური ურთიერთობები
კატეგორია:სერბეთის დიპლომატიური ურთიერთობები
თურქეთ-უკრაინის ურთიერთობები

**თურქეთ-უკრაინის ურთიერთობები** — წარმოადგენს ურთიერთობებს თურქეთსა და უკრაინას შორის.  ორ ქვეყანას შორის არის ხანგრძლივი ისტორიული, გეოგრაფიული და კულტურული ურთიერთობები.

უკრაინას აქვს საელჩო თურქეთში ანკარაში  და გენერალური საკონსულო სტამბოლში.  უკრაინაში კი მოქმედებს საელჩო კიევში და გენერალური საკონსულო ოდესაში.  ორივე ქვეყანა არის  შავი ზღვის ეკონომიკური თანამშრომლობის ორგანიზაციის წევრი. თურქეთი ნატოს წევრია, ხოლო უკრაინა კანდიდატი.

## რესურსები ინტერნეტში
* Turkish embassy in Kiev 
* Ukrainian embassy in Ankara 
* Turkish Ministry of Foreign Affairs about relations with Ukraine

კატეგორია:თურქეთის დიპლომატიური ურთიერთობები
კატეგორია:უკრაინის დიპლომატიური ურთიერთობები
კატეგორია:დიპლომატიური ურთიერთობები ანბანის მიხედვით
ქოლგოსანნი

**ქოლგოსანნი** () — ორლებნიან მცენარეთა ოჯახი. ერთ- ან მრავალწლოვანი ბალახებია, იშვიათად — ბუჩქები და დაბალი ხეები. მორიგეობით განლაგებული დანაკვეთული ან, იშვიათად, მთლიანი ფოთლები აქვთ. ყუნწის ძირი ხალთად არის გადაქცეული. ყვავილები აქტინომორფულია, უფრო იშვიათად — ზიგმორფული, ორსქესიანი; შეკრებილია მარტივ ან რთულ ქოლგებად, ზოგჯერ — თავაკის მსგავს ყვავილებად. რთული ქოლგის ძირში ხშირად განვითარებულია რამდენიმე ფოთლისაგან შემდგარი საერთო საბურველი. 

ნაყოფი ტყუპი თესლურაა. თითოეულ თესლურას ზურგზე 5 წიბო და მათ შორის ღარები აქვს. ღარები ამოვსებულია ეთეროვანი ზეთებითა და გუმფისით. 

ოჯახში 280-ზე მეტი გვარის 3000-მდე სახეობაა; საქართველოში გვხვდება 73 გვარის 179 სახეობა. ამ ოჯახის ზოგიერთი წარმომადგენელი საკვებ ნივთიერებებს ძირხვენებში აგროვებს (სტაფილო). ქოლგოსანთა ზოგიერთი სახეობა მეტად შხამიანია (კონიო, ციკუტა და სხვა).

## ლიტერატურა
თურქეთის სახელმწიფო გადატრიალება (1960)

**თურქეთის სახელმწიფო გადატრიალება** — პირველი სახელმწიფო გადატრიალება თურქეთში. მოხდა 1960 წლის 27 მაისს.  გადატრიალებაში მონაწილეობდა 37 ახალგაზრდა ოფიცერი, რომელთაც ხელმძღვანელობდა აფარსლან თიურქეში და გენერალი ჯემალ გიურსელი. გადატრიალება მიმართული იყო 1960 წელს დემოკრატიულად არჩეული მთავრობის წინააღმდეგ. 

## რესურსები ინტერნეტში
* Information booklet published by the military junta for visitors of the court on the island Yassıada 

კატეგორია:სამხედრო გადატრიალებები თურქეთში
კატეგორია:1960 წლის კონფლიქტები
კატეგორია:1960 წელი თურქეთში
თურქეთის სახელმწიფო გადატრიალება (1980)

**თურქეთის სახელმწიფო გადატრიალება** — მესამე სახელმწიფო გადატრიალება თურქეთის ისტორიაში. მოხდა 1980 წლის 12 სექტემბერს. ხელმძღვანელობდა გენერალური შტაბის უფროსი, გენერალი ქენან ევრენი.

1980 წლის 7 სექტემბერს ქენან ევრენმა და ოთხმა უმაღლესმა მთავარსარდალმა (ნურედინ ერსინი, ნეიათ თიუმერი, თანსინ შაჰინქაია, სედათ ჯელასუნი) მიიღეს სამოქალაქო ხელისუფლების დამხობის გადაწყვეტილება. 12 სექტემბერს ეროვნული უშიშროების საბჭომ ქენან ევრენის ხელმძღვანელობით, ტელევიზიის საშუალებით გამოაცხადეს სახელმწიფო გადატრიალების შესახებ. დაითხოვეს პარლამენტი და მთავრობა, დროებით შეაჩერეს კონსტიტუციის მოქმედება, აკრძალეს პოლიტიკური პარტიების მოქმედება. 12 სექტემბერსვე ქვეყნის მეთაური გახდა ქენან ევრენი. 

## რესურსები ინტერნეტში
* 
* 

კატეგორია:სამხედრო გადატრიალებები თურქეთში
კატეგორია:1980 წლის კონფლიქტები
კატეგორია:ცივი ომის კონფლიქტები
თურქული ისტორიული ორგანიზაცია

**თურქული ისტორიული ორგანიზაცია** () — საზოგადოებრივი ორგანიზაცია, რომელიც ექვემდებარება თურქეთის მთავრობას. დაარსდა თუქი ხალხისა და თურქეთის ისტორიის კვლევის მიზნით. 

თურქული ისტორიული ორგანიზაცია დაარსდა 1931 წლის 15 აპრილს მუსტაფა ქემალ ათათურქის ინიციატივით. მთავარი ოფისი მდებარეობს ანკარაში. 

## რესურსები ინტერნეტში
* თურქული ისტორიული ორგანიზაციის ოფიციალური საიტი

კატეგორია:თურქეთის ისტორია
რუმინეთის ნაციონალ-ლიბერალური პარტია

**რუმინეთის ნაციონალ-ლიბერალური პარტია** — ლიბერალური პარტია რუმინეთში. პარტია მხარს უჭერს კლასიკურ ლიბერალიზმს. უკანასკნელ პერიოდში ფოკუსირებულია ეკონომიკაზე. 

რუმინეთის ყველაზე ძველი პარტია. დაარსდა 1875 წელს. პარტია აღდგა 1989 წელს.

## რესურსები ინტერნეტში
*
*National Liberal Youth official site 
*Liberal Students Clubs official site
*Organization of Liberal Women official site 
*League of the Local Representatives of the National Liberal Party official site 

კატეგორია:რუმინეთის პოლიტიკური პარტიები
კატეგორია:1875 წელს დაარსებული პოლიტიკური პარტიები
კატეგორია:პოლიტიკური პარტიები ანბანის მიხედვით
ბურებისტა

**ბურებისტა** — დაკიის მეფე ძვ. წ. 82-44 წლებში.

ძვ. წ. I საუკუნეში დაკების ტომებმა განვითარების უმაღლეს წერტილს მიაღწიეს. გადავიდნენ ვაჭრობბაზე დამყარებულ მეურნეობის ახალ ტიპზე. ბერძნებთან მჭიდრო კავშირებმა განაპირობა ტომების გაერთიანება. გაერთიანების სხვა მიზეზად ითვლება თავდასხმების საფრთხე. დასავლეთით და ჩრდილო-დასავლეთით გაძლიერდნენ კელტები. აღმოსავლეთიდან სკვითები და სარმატები ახდენდნენ გავლენას დაკების ტერიტორიაზე. თუმცა ყველაზე მეტად საფრთხის შემცველი გახდა რომაელტა დაპყრობები, რომლებიც საბერძნეთ-მაკედონიის შემდეგ გაუმეზობლდნენ დაკებს. ყველა ამ ფაქტორმა განაპირობა დაკების გაერთიანება ბურებისტას მმართველობის პერიოდში. მისი გაერთიანებული სახელმწიფო მთლიანად მოიცავდა თანამედროვე რუმინეთისა და მოლდოვის ტერიტორიებს. 

სტრაბონის ცნობის მიხედვით ბურებისტა გარდაიცვალა ლაშქრობის დროს. ბურებისტას გარდაცვალების შემდეგ სახელმწიფო ოთხ ნაწილად დაიყო. მისი გარდაცვალების შემდეგ ქვეყნის გაძლიერება დაიწყო ერთი საუკუნის შემდეგ გამეფებულმა დეცებალუსმა, თუმცა შექმნილი გარე პოლიტიკური სიტუაციის გამო დაკია რომის პროვინციად იქცა. 

## რესურსები ინტერნეტში
* Searchable Greek Inscriptions at The Packard Humanities Institute (PHI)  - *Burebista* and *Argedava* segment from *Decree of Dionysopolis* reviewed in *Inscriptiones graecae in Bulgaria repertae* by Georgi Mihailov
* A fost Argedava (Popesti) resedinta statului geto-dac condus de Burebista?

კატეგორია:დაკიის მმართველები
კატეგორია:გარდაცვლილი  ძვ. წ. 44
კატეგორია:დაბადების წელი უცნობია
დეცებალუსი

**დეცებალუსი** (; დ. I საუკუნე — გ. 106) — დაკიის მეფე 87-106 წლებში. არსებობს მოსაზრება, რომ დეცებალუსი არის არა საკუთარი სახელი, არამედ ტიტული. 

86 წელს დაიპყრო მეზია. რომის იმპერატორმა დომიციანემ 87 წელს ტავისი არმია გააგზავნა დაკიაში. დეცებალუსმა იმპერატორის არმია დაამარცხა. 88 წელს რომის იმპერიის ახალი რაზმები დაიძრნენ დაკიისკენ. გადამწყვეტი ბრძოლა გაიმართა ტრანსილვანიაში. დეცებალუსთან რომის იმპერატორმა დადო საზავო ხელშეკრულება, რომელიც საკმაოდ დამამცირებელი იყო რომაელთათვის. 

101-102 და 105-106 წლებში ებრძოდა ტრაიანეს. პირველი ლაშქრობის შემდეგ დეცებალუსმა საკმაოდ არასასარგებლო ვითარებაში ითხოვა ზავი. დეცებალუსს მოუწია დაკიაში არსებული თავდაცვითი ნაგებობების დანგრევა. მისი საგარეო პოლიტიკაც რომის დაქვემდებარებაში გადავიდა. 105 წელს მეორედ შეიჭრა ტრაიანე დაკიაში. მიზეზად დეცებალუსის მხრიდან არსებული ხელშეკრულების დარღვევა გამოიყენა. დეცებალუსი მათთან ბრძოლაში დაიჭრა და ტყვედ ჩავარდნის შიშით თავი მოიკლა. წარმატებული ლაშქრობის შემდეგ ტრაიანემ რომში სვეტი აღმართა. 

კატეგორია:დაკიის მმართველები
კატეგორია:გარდაცვლილი 106
კატეგორია:დაბადების წელი უცნობია
რუნეტი

**რუნეტი** () (**რუსულენოვანი ინტერნეტი**, **რუსული ინტერნეტი**, **ინტერნეტი რუსულ ენაზე**) — ინტერნეტის ნაწილი რუსულ ენაზე. ვრცელდება ყველა კონტინენტზე, მათ შორის ანტარქტიდაზეც, თუმცა ყველაზე მეტად კონცენტრირებულია დსთ-ში და კერძოდ რუსეთში.

უმეტესწილად რუსული ენის გამოყენების დომენებია: .su, .ru, .рф, .ua, .by, .kz, .com, .org. ყველა პოპულარუსლი რუსულენოვანი საიტი არ არის დარეგისტრირებული დსთ-ის ქვეყნების დომენზე ან საერთოდ დსთ-ში. მაგალითად, სოციალური ქსელი ВКонтакте იყენებს დომენ vk.com-ს, ხოლო რუსული ვიკიპედია - ru.wikipedia.org-ს.

რუსულენოვანი ბაზარი საკმაოდ დიდია. ინტერნეტ-კომპანია Яндекс-მა მხოლოდ რუსეთში, უკრაინაში, ყაზახეთსა და ბელარუსში მუშაობით, მხოლოდ რუსულენოვანი მომხმარებლების წყალობით მსოფლიო საძიებო სისტემებს შორის მე-4 ადგილი დაიკავა. ყველაზე დიდ რუსულენოვან ქვეყანაში - რუსეთში - ინტერნეტის შეღწევადობის ზრდა უკვე შენელდა, მაგრამ დსთ-ის სხვა ქვეყნებში ინტერნეტის მოხმარების დონეს ზდრის პოტენციალი გააჩნია.

## რესურსები ინტერნეტში
* რუსეთის ინტერნეტის განვითარების ისტორია. ცნობა 
* ევგენი გორნი: რუსული ინტერნეტის მატიანე: 1990—1999
* ალექსეი სოლდატოვის ინტერვიუ რუნეტის დაბადებაზე 
* ალექსეი რუდნევის ინტერვიუ  (გამოქვეყნდა 1 ნოემბერი, 2004)

## სქოლიო
კატეგორია:ინტერნეტი
თურქეთ-კოსოვოს ურთიერთობები

**თურქეთ-კოსოსვოს ურთიერთობები** — წარმოადგენს ურთიერთობებს თურქეთსა და კოსოვოს შორის.

2008 წლის 17 თებერვალს კოსოვომ დამოუკიდებლობა გამოაცხადა სერბეთისაგან. თურქეთმა უკვე 18 თებერვალს აღიარა კოსოვოს დამოუკიდებლობა. თურქეთს პრიშტინაში აქვს საკოორდინაციო ოფისი. კოსოვო გეგმავს საელჩოს გახსნას ანკარაში.

## რესურსები ინტერნეტში
*Turkish Ministry of Foreign Affairs about relations with Kosovo

კატეგორია:თურქეთის დიპლომატიური ურთიერთობები
კატეგორია:კოსოვოს დიპლომატიური ურთიერთობები
კატეგორია:დიპლომატიური ურთიერთობები ანბანის მიხედვით
რუმინეთის სამეფო

**რუმინეთის სამეფო** — სახელმწიფო, რომელიც არსებობდა თანამედროვე რუმინეთის, მოლდოვის და ნაწილობრივ, უკრაინისა და ბულგარეთის ტერიტორიაზე 1881-1947 წლებში. ქვეყნის დედაქალაქი იყო ბუქარესტი. ძირითადი ტერიტორიულ-ადმინისტრაციული ერთეული - ჟუდეცი. 

რუმინეთის სამეფოს არსებობის განმავლობაში სახელმწიფოს საზღვრები მნიშვნელოვნად იცვლებოდა. დამოუკიდებლობის გამოცადების ეტაპზე იგი მოიცავდა ვლახეთს, მოლდოვას და დობრუჯას. სამეფოს აღმოსავლეთი საზღვარი მდებარეობდა მდინარე პრუტზე და დნესტრზე, ჩრდილოეთით კარპატები საზღვრავდა. აღმოსავლეთით შავი ზღვა ესაზღვრებოდა, დასავლეთით ბანატის მთების გასწვრივ გადიოდა,  სამხრეთით კი დუნაიზე. 

1913 წელს ბალკანეთის მეორე ომის შედეგად მოახდინა მანამდე ბულგარეთის ტერიტორიის, სამხრეთ დობრუჯის ანექსია. საზღვრების მასშტაბური შეცვლა მოხდა პირველი მსოფლიო ომის შედეგად ავსტრია-უნგრეთისა და რუსეთის იმპერიების დაშლის შემდეგ. იმპერიების დაშლის შემდეგ რუმინეთის შემადგენლობაში შევიდა ბანატი, ბუკოვინა, ტრანსილვანია, მარამურეში, ბესარაბია. 

1918-1940 წლებში რუმინეთის სამეფომ საზღვრების მაქსიმუმს მიაღწია. 1940 წელს დაკარგა ჩრდილოეთი ტრანსილვანია (შეიერთა უნგრეთმა), ბესარაბია, ბუკოვინა (შეიერთა სსრკ-მ), სამხრეთი დობრუჯა (დაიბრუნა ბულგარეთმა). აღმოსავლეთი საზღვარი კვლავ პრუტზე და დნესტრზე გავიდა.

## მოსახლეობა 
მოსახლეობის რაოდენობა მკვეთრად იცვლებოდა ახალი ტერიტორიების დაპყრობის შედეგად, 1939 წლისათვის მოსახლეობა 19 900 000 იყო. 

ეროვნული შემადგენლობა კი 1930 წლისათვის ასეთია:

* რუმინელები -  71,9 %
* უნგრელები - 7 %
* გერმანელები - 4,1 %
* ებრაელები - 4 %
* რუსინები და უკრაინელები - 3,2 %
* რუსები - 2,3 %
* ბულგარელები - 2 %

ასევე ცხოვრობდნენ თურქები, გაგაუზები, ალბანელები, სომხები, პოლონელები, სლოვენიელები, ხორვატები და სხვ.

## რესურსები ინტერნეტში
* Video with the redrawing of the borders after the First World War
* Romanian Tourism Map from 1938
* 

კატეგორია:რუმინეთის ისტორია
კატეგორია:ევროპის ყოფილი მონარქიები
Avaz Twist Tower

**Avaz Twist Tower** (ასევე ; *ავაზის კოშკი*) — ცათამბჯენი ბოსნიისა და ჰერცეგოვინის დედაქალაქ სარაევოში. ბალკანეთში ყველაზე მაღალი ცათამბჯენი. მაღალ ნაგებობებში ბალკანეთის ტერიტორიაზე უმაღლესი ბელგრადის ავალის ტელეანძაა. იგი ბოსნიური მედია-ჯგუფის, „ავაზის“ () შტაბ-ბინაა, ასევე აქ მდებარეობს „დნევნი ავაზის“ (; *ყოველდღიური ხმა*)  რედაქცია.

## მშენებლობა
ცათამბჯენის მშენებლობა დაიწყო 2003 წელს, სარაევოს კომერციულ ცენტრში, მარიინ დვორის უბანში. არქიტექტორის, ფარუყ კაპიჯიჩის იდეის თანახმად, 38 სართულიანი შენობა 142 მ სიმაღლისა უნდა ყოფილიყო, ხოლო სახურავზე განლაგებული დამატებითი შპილი კიდევ 30 მეტრს დაუმატებდა შენობის სიმაღლეს. მშენებლობამ ხუთი წელი გასტანა და 2008 წელს დასრულდა. შენობას დაგრეხილი, ექვსკუთხედი პარალელეპიპედის ფორმა აქვს და მისი ფასადი ლურჯი მინითაა მოპირკეთებული (გარდა ბოლო ორი სართულისა, რომლებიც წრიული ფორმისაა).

## ექსპლუატაცია
ცათამბჯენში განლაგებულია მედია-ჯგუფ ავაზის შტაბ-ბინა და რედაქცია, ხოლო მის გარდა ასევე სხვადასხვა ოფისები, არის ხუთვარსკვლავიანი სასტუმრო Radon Plaza Hotel, ასევე რესტორანი 100 მეტრის სიმაღლეზე, რომელსაც აქვს აივანი ტურისტული ტელესკოპებით.

## რესურსები ინტერნეტში
* 

## სქოლიო
კატეგორია:ბოსნია და ჰერცეგოვინა
კატეგორია:ბოსნია და ჰერცეგოვინის ცათამბჯენები
ბოსნიისა და ჰერცეგოვინის ეროვნული საუნივერსიტეტო ბიბლიოთეკა

300პქ|thumb|შენობის ხედი ღამით
**ბოსნიისა და ჰერცეგოვინის ეროვნული საუნივერსიტეტო ბიბლიოთეკა** (; შემოკლებით NUBBiH; არაოფიციალურად Vijećnica) — ბოსნიისა და ჰერცეგოვინის ეროვნული წიგნსაცავი, რომელიც სარაევოში, ქალაქის რატუშის ყოფილ შენობაში მდებარეობს. სარაევოს რატუშა ნეომავრიტანულ სტილში დააპროექტა ჩეხმა არქიტექტორმა კარელ პარეკმა 1891 წელს, თუმცა მან პირადად შეწყვიტა ამ პროექტზე მუშაობა ბარონ ბენიამინ კალაის პირადი წყენის გამო. მშენებლობის დასრულების შემდეგ ეს ნაგებობა სარაევოს ყველაზე დიდი შენობა იყო და რატუშის ფუნქციას ასრულებდა.
## ნაგებობის ისტორია
ალექსანდერ ვიტეკმა, ვინც მუშაობდა პროექტზე პარეკის შემდეგ, 1893 წელს ჯანმრთელობის მდგომარეობის გამო ვეღარ მოახერხა პროექტზე მუშაობის გაგრძელება და მომდევნო წელს გრაცში გარდაიცვალა. პროექტი ჩირილ ივეკოვიჩმა დაასრულა 1894 წელს. მშენებლობა 984 ათასი კრონა დაჯდა. შენობა ოფიციალურად გაიხსნა 1896 წლის 20 აპრილს და გადაეცა სარაევოს ქალაქის საბჭოს, რომელმაც დაიკავა იგი 1949 წლამდე. სწორედ ამ შენობასთან მოკლეს ფრანც ფერდინანდი, რაც შემდგომ პირველი მსოფლიო ომის დაწყების მიზეზი გახდა. 1949 წლიდან შენობა ეროვნულ საუნივერსიტეტო ბიბლიოთეკას მიეკუთვნა.
## ბიბლიოთეკის ისტორია
სარაევოს ბიბლიოთეკა, როგორც ბოსნიური წერილობითი წყაროების ცენტრალური საცავი და ბალკანეთის ერთ–ერთი მნიშვნელოვანი კულტურული ცენტრი, უმდიდრეს საცავს ფლობდა. აქ იყო მილიონნახევარი სხვადასხვა წერილობითი დოკუმენტი, მათ შორის 155 ათასამდე უნიკალური წიგნი და ხელნაწერი, გაზეთებისა და სხვა პერიოდული გამოცემების ნომრები, წიგნების ეგზემპლარები, ასევე ქვეყნის ეროვნული არქივი და სარაევოს უნივერსიტეტის კოლექციაც.
დანაკარგი ძალიან დიდი იყო – 5 263 ხელნაწერი არაბულად, სპარსულად, ივრითსა და არებიცაზე შესრულებული, 7 ათასამდე ოსმალური პერიოდის დოკუმენტი, ბოსნიის ხუთსაუკუნოვანი ისტორიის პირველწყაროები, მეცხრამეტე საუკუნის დოკუმენტაციის დიდი ნაწილი და სხვა. ბოსნიელ სერბთა წარმომადგენლები გახსნას არ დასწრებიან.
## სქოლიო
კატეგორია:ბიბლიოთეკები
კატეგორია:ბოსნია და ჰერცეგოვინა
ბელგოროდის საერთაშორისო აეროპორტი

**ბელგოროდის საერთაშორისო აეროპორტი** () (IATA: **EGO**, ICAO: **UUOB**) — საერთაშორისო აეროპორტი რუსეთში. მდებარეობს ქალაქ ბელგოროდიდან ჩრდილოეთით 4 კმ-ში. აეროპორტი წარმოადგენს ავიაკომპანია ცენტრი-სამხრეთის ჰაბს. 2012 წელს მგზავრების რაოდენობამ 198 697 კაცი შეადგინა.

## რესურსები ინტერნეტში
* ოფიციალური საიტი 

## სქოლიო
კატეგორია:რუსეთის აეროპორტები
კატეგორია:საერთაშორისო აეროპორტები
ტრეტიაკოვოს აეროპორტი

**ტრეტიაკოვოს აეროპორტი** () (IATA: **არა**, ICAO: **UUMT**) — აეროპორტი რუსეთში. მდებარეობს ქალაქ კოლომნიდან სამხრეთ-აღმოსავლეთით 25 კმ-ში და ქალაქ რიაზანიდან ჩრდილო-დასავლეთით 56 კმ-ში. აეროპორტს მართავს რუსეთის თვითმფრინავმშენებელი კორპორაცია „МиГ“.

## სქოლიო
კატეგორია:რუსეთის აეროპორტები
კურსკ-ვოსტოჩნის აეროპორტი

**კურსკ-ვოსტოჩნის აეროპორტი** () (IATA: **URS**, ICAO: **UUOK**) — ორმაგი დანიშნულების აეროპორტი რუსეთში. მდებარეობს ქალაქ კურსკიდან აღმოსავლეთით 7 კმ-ში. აეროპორტს მართავს რუსეთის თავდაცვის სამინისტრო.

## რესურსები ინტერნეტში
* ოფიციალური საიტი

## სქოლიო
კატეგორია:რუსეთის აეროპორტები
ლიპეცკის აეროპორტი

**ლიპეცკის აეროპორტი** () (IATA: **LPK**, ICAO: **UUOL**) — აეროპორტი რუსეთში. მდებარეობს ქალაქ ლიპეცკიდან ჩრდილოეთით 12 კმ-ში. აეროპორტი განკუთვნილია მცირე ზომის თვითმფრინავების მისაღებად.

## რესურსები ინტერნეტში
* ოფიციალური საიტი 

## სქოლიო
კატეგორია:რუსეთის აეროპორტები
ანტონ აჟბე

**ანტონ აჟბე** (; დ. 30 მაისი, 1862, დოლენჩიცე, სლოვენია — გ. 6 აგვისტო, 1905, მიუნხენი) — ავსტრია-უნგრელი მხატვარი, წარმოშობით სლოვენიელი.  

დაიბადა 1862 წელს. სამხატვრო განათლება მიიღო ლიუბლიანაში. 1882 წელს გაემგზავრა ვენის სამხედრო აკადემიაში, ხოლო 1884 წელს მიუნხენში. 1891 წელს დააარსა მიუნხენის სამხატვრო სკოლა. მხატვრობაში რეალიზმის სტილის მიმდევარი იყო.

გარდაიცვალა 1905 წელს მიუნხენში. 

## რესურსები ინტერნეტში
* Ambrozic, Katarina: Wege zur Moderne und die Ažbe-Schule in München. Recklinghausen: Bongers, 1988. ISBN 3-7647-0388-1
* Fäthke, Bernd: Im Vorfeld des Expressionismus. Anton Azbe und die Malerei in München und Paris. Wiesbaden: Verl. des Inst. für Bildende Kunst, 1988. ISBN 3-926899-01-8

## სქოლიო
კატეგორია:სლოვენი მხატვრები
კატეგორია:ავსტრიელი მხატვრები
კატეგორია:დაბადებული 30 მაისი
კატეგორია:დაბადებული 1862
კატეგორია:გარდაცვლილი 6 აგვისტო
კატეგორია:გარდაცვლილი 1905
კატეგორია:მხატვრები ანბანის მიხედვით
Beauty and the Beat

***Beauty and the Beat*** — ჯგუფ The Go-Go's-ს სადებიუტო სტუდიური ალბომი, გამოცემული 1981 წელს. მთავარი სინგლი We Got the Beat გამოსვლისთანავე მოხვდა #1 ადგილზე ’ბილბორდის’ 200-ის ჩარტში. ალბომის 2 მილიონი ასლი გაიყიდა ამერიკაში და ორმაგი პლატინის სტატუსი მიენიჭა. 2003 წელს კი ყველა დროის 500 საუკეთესო ალბომის სიაში მოხვდა, 414-ე პოზიციზე.

## Reception 
## სიმღერების სია 
## პერსონალი 
;ჯგუფის წევრები
* ბელინდა კარლაილი – ვოკალი
* შარლოტ გაფი – წამყვანი გიტარა, კლავიშებიანი საკრავები, დამატებითი ვოკალი
* ჯინა შოკი – დასარტყმელი საკრავები, პერკუსია
* კატი ვალენტაინი – ბას გიტარა, დამატებითი ვოკალი
* ჯეინ უიდლინი – რითმული გიტარა, დამატებითი ვოკალი

## რესურსები ინტერნეტში 
* 

## სქოლიო 
კატეგორია:The Go-Go's ალბომები
კატეგორია:1981 წლის სადებიუტო ალბომები
კატეგორია:I.R.S. Records-ის ალბომები
კატეგორია:Columbia Records-ის ალბომები
კატეგორია:Epic Records-ის ალბომები
კატეგორია:ალბომები რიჩარდ გოტერერის პროდიუსერობით
ბიკოვოს აეროპორტი

**ბიკოვოს აეროპორტი** () (IATA: **BKA**, ICAO: **UUBB**) — აეროპორტი რუსეთში. მდებარეობს დედაქალაქ მოსკოვიდან სამხრეთ-აღმოსავლეთით 35 კმ-ში. აეროპორტი ემსახურება მოკლე მანძილის ფრენებს, რადგან გააჩნია მოკლე ასაფრენ-დასაფრენი ბილიკი. აეროპორტიდან რეგულარული ფრენები არ ხორციელდება.

## სქოლიო
კატეგორია:რუსეთის აეროპორტები
დრაგო იანჩარი

**დრაგო იანჩარი** (; დ. 13 აპრილი 1948, მარიბორი) — სლოვენი მწერალი.

დაიბადა 1948 წელს. სწავლობდა იურისპრუდენციას. სამხედრო სამსახური მოიხადა სერბეთში. სლოვენიაში დაბრუნების შემდეგ დაუახლოვდა დემოკრატიული ფრთის მწერებს, მოგვიანებით გაიცნო ბორის პაჰორიც. წერდა კონოსცენარებს, მუშაობდა გამომცემლობაში. 1995 წლიდან სლოვენიის მეცნიერებათა აკადემიის წევრია. 2000 და 2004 წლის არჩევნებში მხარს უჭერდა სლოვენიის დემოკრატიულ პარტიას. 

## რესურსები ინტერნეტში
*Jean Améry-Prize to Drago Jančar 
*"Drago Jančar: Critical Observer of Society" (Article in Slovenia News)  
*Short Biography in the Journal Transcript (with picture)  
*
*dB, or a Brief History of Noise, essai by Drago Jančar  January 2010 

## სქოლიო
კატეგორია:სლოვენი მწერლები
კატეგორია:დაბადებული 1948
კატეგორია:მწერლები ანბანის მიხედვით
კატეგორია:ცოცხალი ადამიანები
მიაჩკოვოს აეროპორტი

**მიაჩკოვოს აეროპორტი** () (IATA: **არა**, ICAO: **UUBM**) — აეროპორტი რუსეთში. მდებარეობს დედაქალაქ მოსკოვიდან სამხრეთ-აღმოსავლეთით 31 კმ-ში. აეროპორტი განკუთვნილია მცირე ზომის თვითმფრინავებისა და ვერტმფრენების მისაღებად და წარმოადგენს მოსკოვის ოლქის ამ ტიპის ყველაზე დიდ აეროპორტს.

## რესურსები ინტერნეტში
* ოფიციალური საიტი 

## სქოლიო
კატეგორია:რუსეთის აეროპორტები